曾国藩
乙己春闱谢戴醇士前辈画竹
余少沦践贫，学书等画漫。
中岁愉太仓，误为金紫绊。
文字虽所攻，浅尝不能半。
迩来又十年，抛弃如土炭。
岂谓选佛场，谬来事襄赞！列仙盛瀛洲，腰鱼何璀璨！禁院扃重帐，沉沉窅挂观。
键户无一营，驰笺斗豪翰。
蘸蓝扫秋叶，斯须复堆案。
众雏亦好事，奔命极雨汗。
戴嵩圣云孙，三绝天所叹。
干谒填其庐，铁门说三换。
朅来困棘闱，逢人匄脱腕。
为余写新竹，风筠兀缭乱。
呵壁呼者可，笙采何足算！我虽不解画，嗜古颇知岸。
但得琴中趣，何必工抑按。
为报青玕玕，微诗庶一粲。